*A határozati javaslat elfogadásához*

***egyszerű*** *többség szükséges,*

*az előterjesztés* ***nyilvános ülésen tárgyalható****!*

*71. számú előterjesztés*

Bátaszék Város Önkormányzata Képviselő-testületének 2025. március 26-án,

16 órakor megtartandó ülésére

*Egyházművészeti kiállításra vonatkozó megállapodás jóváhagyása*

|  |
| --- |
| **Előterjesztő:** Dr. Bozsolik Róbert polgármester  **Készítette**: dr. Firle-Paksi Anna aljegyző    **Törvényességi ellenőrzést végezte:** Takaróné dr. Mihó Beatrix kirendeltségvezető  **Tárgyalja:**  KOIS Bizottság 2025.03.24.  PG Bizottság 2025.03.25. |

**Tisztelt Képviselő-testület!**

2024-ben az önkormányzat tulajdonában álló 7140 Bátaszék, Budai utca 7. szám alatti Számvevőség épületében kialakításra és berendezésre került egy kiállítótér, ahol 2024. szeptember 6. napjától látogatható egy egyházművészeti kiállítás, melyet a VII. Bátaszéki Bornapok alkalmával a képviselő-testület is megtekinthetett már.

A Magyar Katolikus Egyház tulajdonát képező, kiállított egyházművészeti gyűjtemény leltára jelen előterjesztés 1. mellékletét képezi.

Az egyházművészeti kiállítás megrendezésére vonatkozót megállapodás tervezetét a Bátaszéki Katolikus Plébánia véleményezte, az általuk javasolt módosítást (pirossal jelölve) tartalmazza a tervezet (2. melléklet), a szerződést megküldték a Pécsi Egyházmegyének is (onnan az előterjesztés készítéséig még nem érkezett válasz).

Kérjük az alábbi határozati javaslat elfogadását.

**Határozati javaslat:**

**egyházművészeti kiállításra vonatkozó megállapodás jóváhagyására**

Bátaszék Város Önkormányzatának Képviselő-testülete

1. az egyházművészeti kiállítás megrendezésére vonatkozó megállapodást a határozat melléklete szerinti tartalommal jóváhagyja;
2. felhatalmazza a város polgármesterét a megállapodás aláírására.

*Határidő*: 2025. április 15.

*Felelős:* dr. Firle-Paksi Anna aljegyző

(a határozat megküldéséért)

Dr. Bozsolik Róbert polgármester

(a megállapodás aláírásáért)

*Határozatról értesül*: Bátaszéki KÖH Pénzügyi Iroda

irattár